|  |
| --- |
|  |

**Základná škola s materskou školou,**

**Nám. 1. mája 3, Chtelnica**

**Správa o výchovno-vzdelávacej činnosti, jej výsledkoch a podmienkach školy**

**za školský rok 2017/2018**

**(základná škola)**

|  |  |
| --- | --- |
|  | ***a)* základné identifikačné údaje o škole:** |
|  | ***1.* názov školy:** Základná škola s materskou školou, Nám. 1. mája 3, Chtelnica |
|  | ***2.* adresa školy:** Námestie 1. mája 3, 92205 Chtelnica |
|  | ***3.* telefónne a faxové čísla školy**: 033/7794213 |
|  | ***4.* internetová a elektronická adresa školy:** zschtelnica.edupage.org, zschtelnica@gmail.com |
|  | ***5.* údaje o zriaďovateľovi školy:** Obec Chtelnica |
|  | ***6.* mená vedúcich zamestnancov školy**: PaedDr. Andrej Hipík - riaditeľ školy Mgr. Andrea Bašnáková - zástupkyňa pre 2. stupeň Mgr. Anna Galbová - zástupkyňa pre 1. stupeň |
|  | ***7.* údaje o rade školy a iných poradných orgánoch školy**:Mgr. Barbora Bocánová - predsedaBc. Zuzana SucháJúlia ŠimončičováIng. Ján SirotaIng. Jozef PiačkaIng. Ľubomír JankovičMarián BašnákMgr. Ivana SlabáMgr. Soňa MuzikováMgr. Ivana BiskorovajnáDrahomír Mráz |
|  | ***Ú*daje o počte žiakov školy vrátane žiakov so špeciálnymi výchovno-vzdelávacími potrebami**:V školskom roku 2017/2018 navštevovalo ZŠ Chtelnica 334 žiakov (stav k 15. 9. 2017) , z toho bolo 125 na 1. stupni a 209 žiakov na 2. stupni. Z celkového počtu žiakov bolo 25 žiakov začlenených. Školu navštevujú žiaci z Chtelnice (203), Nižnej (37), Kočína - Lančára (23) a od piateho ročníka aj žiaci z Dolného Lopašova (45). Žiaci v tomto šk. roku dochádzali aj z iných obcí (17). Vyučovalo sa v 17-tich triedach, 7 tried na 1. stupni a 10 tried na druhom stupni. V školskom klube detí pracovali dve oddelenia s počtom 45 detí. V záujmových útvaroch rôzneho zamerania (športových, predmetových, čitateľských) pracovalo 217 detí. |
|  | ***Ú*daje o počte zapísaných žiakov do prvého ročníka základnej školy; údaje o počtoch a úspešnosti žiakov na prijímacích skúškach a ich následnom prijatí na štúdium na stredné školy:** Zápis žiakov do 1. ročníka sa konal v mesiaci apríl, zapísaných bolo 38 detí. Na návrh rodičov a CPPPaP boli vydané 2 odklady školskej dochádzky. Na stredné školy bolo prijatých 48 žiakov (jeden zo 7. ročníka) s nasledovným umiestnením: Gymnáziá - 8 ž. Technické, dopravné – 17 ž. Ekonomické školy – 5 ž. Zdravotnícke školy – 1 ž. Pedagogické, umelecké - 5 ž Ostatné SOŠ – 12 ž. |
|  |  |
|  | **Údaje o výsledkoch hodnotenia a klasifikácie žiakov podľa poskytovaného stupňa vzdelania:**Na konci školského roka prospeli na 1. stupni všetci žiaci. Na druhom stupni prospeli takisto všetci žiaci, preto sa nekonali ani opravné skúšky.So samými jednotkami aj na polroku aj na konci šk. roku skončilo na druhom stupni 34 žiakov (celkovo na škole 90 žiakov). Zníženú známku so správania o jeden stupeň malo 10 žiakov, o dva stupne 3 žiaci. Dochádzka žiakov. Počet vymeškaných hodín: 28 748 ospravedlnených – 84,30 na žiaka 106 neospravedlnených – 0,31 na žiaka.Výsledky celoštátne monitorovanie vedomostí žiakov:Testovanie 9 – monitorovanie vedomostnej úrovne deviatakov:

|  |  |  |
| --- | --- | --- |
|  | Matematika: | Slov. jazyk: |
| Priemerná percentuálna úspešnosť v rámci SR  | 55,9% | 63,0% |
| Priemerná percentuálna úspešnosť školy | 54,5% | 63,8% |

Testovanie 5 – monitorovanie vedomostnej úrovne piatakov:

|  |  |  |
| --- | --- | --- |
|  | Matematika: | Slov. jazyk: |
| Priemerná percentuálna úspešnosť v rámci SR  | 64,7% | 62,8% |
| Priemerná percentuálna úspešnosť školy | 71,5% | 62,6% |

 |
|  | ***Z*oznam študijných odborov a učebných odborov a ich zameraní, v ktorých škola zabezpečuje výchovu a vzdelávanie, zoznam uplatňovaných učebných plánov:**V šk. roku 2017/2018 sa vo 4. ročníku a v 8.-9. ročníku vyučovalo podľa Školského vzdelávacieho programu ISCED1 a ISCED2. Žiaci 1.-3 5.-7. ročníka postupovali podľa Inovovaného školského vzdelávacieho programu ISCED 1 a 2. |
|  | **Údaje o počte zamestnancov a plnení kvalifikačného predpokladu pedagogických zamestnancov školy:** Výchovno-vyučovací proces zabezpečovalo 27 pedagógov, 1 asistent učiteľa. O špeciálnu starostlivosť so začlenenými žiakmi (poruchy učenia) sa od januára 2018 staral odborný zamestnanec - špeciálny pedagóg. Na prevádzke školy sa ďalej podieľali 2 administratívne pracovníčky, 7 prevádzkových pracovníkov, 1 vedúca školskej jedálne a 4 kuchárky. Odbornosť vyučovania jednotlivých predmetov bola 86,72%. Neodborne boli vyučované hlavne anglický jazyk, geografia a informatika. |
|  | **Údaje o ďalšom vzdelávaní pedagogických zamestnancov školy:**V tomto šk. roku absolvovali vzdelávanie 6 učitelia.PaedDr. A. Hipík - funkčné vzdelávanie, 0 kreditov Mgr. A. Kosmálová, PaedDr. H. Madrová, Mgr. P. Matuškovičová, Mgr. Križanová, Mgr. Z. Czakó - inovačné vzdelávanie - Tvorba testov v programe ALF |
|  | **Údaje o aktivitách a prezentácii školy na verejnosti:**V tomto šk. roku sme rôzne kultúrno-spoločenské akcie organizovali v škole, ale i v spolupráci s obcou alebo s rodičmi. K tradičným patrili: vianočná besiedka a vianočné posedenie s dôchodcami, detský karneval, XIII. ročník školského plesu, vítanie Mikuláša, Deň matiek. Na posilnenie a spestrenie vyučovania jazykov sme zorganizovali Halloween s prehliadkou masiek, súťažami a hrami; žiaci si priblížili veľkonočné zvyky v Anglicku zhotovením veľkonočných klobúkov. V  tomto roku sme tiež zorganizovali Európsky deň jazykov v škole pre žiakov 6. ročníka. V tento deň prišli žiaci do školy oblečení v typických farbách a s doplnkami charakteristickými pre niektorú z európskych krajín. Uskutočnili sme školské kolo Olympiády anglického jazyka.Pozornosť sme venovali aj starostlivosti o zdravie, environmentálnej výchove,  poznávaniu a ochrane prírody. V jesenných i v jarných mesiacoch sme zorganizovali zber starého papiera (spolu okolo 21 ton), žiaci si prezreli výstavu ovocia a zeleniny. Deviataci sa podieľali na upratovaní a čistení obce. V škole pracoval prírodovedný krúžok. Jeho členovia dosiahli pekné výsledky v Biologickej olympiáde. Prírodu poznávalo a učilo sa v nej správať aj 52 tretiakov a štvrtákov, ktorí absolvovali Školu v prírode v rekreačnom zariadení Prašník- Dúbrava. V novembri a decembri odborná lektorka pripravila pre deti 1. i 2. stupňa zaujímavé úlohy a pozorovania prírody v environmentálnom programe s témou ornitológie, ochrany a pozorovania vtákov v rámci programu Natura Bratislava. Žiaci siedmeho ročníka sa zúčastnili besedy Čas premien a Na štarte k mužnosti.V rámci športových aktivít sa naši žiaci úspešne zapájali do regionálnych, oblastných,  okresných i krajských súťaží vo futbale, volejbale, vybíjanej, hokejbale, florbale, šachu. Tradične sme sa zapojili do jubilejného XXXIII. ročníka Behu oslobodenia Chtelnice. Uskutočnili sme účelové branné cvičenie a didaktické hry. Pre žiakov 7. ročníka sme uskutočnili lyžiarsky výcvikový kurz v Hruštíne, v Dolnom Kubíne. V tomto roku sme sa znova zapojili do súťaže Na bicykli bezpečne a do branno-športovej súťaže Mladý záchranár. Športovo-branné súťaže a hry sme realizovali počas celého roka aj v školskom klube detí a tiež v šiestich športových krúžkoch Svoje teoretické aj praktické schopnosti z dopravnej výchovy si žiaci prvého stupňa mohli overiť na Detskom dopravnom ihrisku vo Vrbovom.V rámci podpory čitateľských zručností a vzbudenia záujmu o knihu sme uskutočnili tradičné rozprávkové popoludnie v školskej knižnici, ktoré sme zamerali na rozprávky o vodníkoch. Vila Zelrína, vodník Čľupko s pani Čľupkovou pripravili pre druhákov rôzne zábavné úlohy. Asi tridsať našich žiakov - najlepších a najaktívnejších čitateľov obecnej knižnice sa zúčastnilo výletu za odmenu do Nitry a do vzdelávacieho centra Atlantis v Leviciach . Knihu a rozprávkové príbehy priblížili tretiakom a štvrtákom deviataci, ktorí pre nich spolu s učiteľmi pripravili „Noc v škole“. V mesiaci knihy sme uskutočnili besedu na tému Ako vzniká kniha s odborníkmi z vydavateľstva Slovart. V rámci Festivalu rozhlasových rozprávok pod názvom Zlatý oriešok strávili naši žiaci milé dopoludnie s Osmijankovými rozprávkami v chtelnickom kaštieli a popoludnie s českými a slovenskými spisovateľmi a ilustrátormi.S deťmi sme pracovali s knihou a textom na hodinách literatúry i na čitateľskom krúžku. Priebežne podľa ponuky sme zorganizovali výstavky kníh spojené s predajom. Uskutočnili sme školské kolá Olympiády zo slovenského jazyka, súťaže „Hollého pamätník“ i Šaliansky Maťko a zúčastnili sme sa aj ich okresných kôl.Výchovu umením, rozvíjanie estetického cítenia, etických hodnôt sme realizovali aj návštevou divadelných predstavení –napr. „Palculienka“ (v Divadle J. Palárika v Trnave pre 1. stupeň), „Dobrodružstvo pri obžinkoch“ (v SND v Bratislave pre 9. ročník), hudobno-vzdelávacím antidiskriminačným programom „Buďme ľudia“, ktorý bol zameraný na medziľudské vzťahy a ľudské práva, dotýkal sa tém ako napr. otrokárstvo, totalitný režim, obchodovanie s ľuďmi, detské otroctvo a žobrácke gangy. Ďalej zapájaním sa do výtvarných súťaží, napr. „Vesmír očami detí“, „Neodíď nám rozprávočka“ pri príležitosti 190. výročia narodenia Pavla Dobšinského a 195. výročia narodenia Boženy Němcovej, do  súťaže „Galéria talentov“, „Malá krajina -veľké osobnosti“, „Maľujeme s Primalexom“ i do výtvarnej súťaže pod názvom „Ľudová pieseň“.V rámci plnenia výchovno-vzdelávacích úloh absolvovali žiaci 9. ročníka dejepisnú exkurziu po stopách M. R. Štefánika na Bradle. Exkurziu tentokrát doplnili aj o expozície Múzea holokaustu v Seredi. Pre ôsmakov sme zorganizovali literárnu exkurziu do Modry a na Dobrú Vodu s cieľom dozvedieť sa viac o Ľ. Štúrovi a Jánovi Hollom. Zábavnou formou vzdelávania v oblasti astronómie a prírodných vied bolo aj mobilné planetárium, kde sme žiakom priblížili učivo o hviezdach, galaxiách a spoznávaní vesmíru.Na konci školského roka žiaci absolvovali výlety zamerané na poznávanie prírodných a kultúrnych zaujímavostí v blízkom i ďalekom okolí. Prváci, druháci a žiaci 1. stupňa, ktorí neboli v škole v prírode, si prezreli hrad Červený Kameň a vystúpenie sokoliarov.Piataci navštívili Bratislavu s jej historickými pamiatkami, šiestaci si prezreli historické centrum Kremnice a kremnické bane, siedmaci obdivovali jedinečný betlehem v Rajeckej Lesnej, ľudovú architektúru v Čičmanoch a mesto Žilinu. Záujemcovia z radov ôsmakov sa vybrali za hranice na blízku Moravu, kde navštívili jaskyňu Macochu a pozreli si zábavno-vedecký park v Brne. |
|  | **Údaje o projektoch, do ktorých je škola zapojená:**V uplynulom  roku sme vstúpili do projektu "V základnej škole úspešnejší", prostredníctvom ktorého podporujeme inkluzívne vzdelávanie žiakov. Množstvo žiakov spolupracuje pri zvládaní učiva so školským špeciálnym pedagógom a jeden žiak pracoval s asistentom učiteľa.Zapájame sa aj do programu "IT akadémia", ktorý podporuje vzdelávanie učiteľov informatiky a prírodovedných predmetov a využívanie informačných technológii vo vzdelávaní žiakov. Realizujeme tiež projekty "Škola podporujúca zdravie", "Školské ovocie", "Školské mlieko". Pri výchovných problémoch využívame aj príručky programu "Komplexný poradenský systém prevencie a ovplyvňovania sociálno-patologických javov v školskom prostredí". |
|  | **Údaje o výsledkoch inšpekčnej činnosti vykonanej Štátnou školskou inšpekciou v škole:**V uplynulom školskom roku ŠŠI vykonala na našej ZŠ inšpekčnú činnosť. Zo záverov poskytujeme citáciu:"Silnou stránkou v oblasti riadenia školy bolo pedagogické riadenie a služby školy. Škola viedla pedagogickú dokumentáciu a ďalšiu dokumentáciu, podporovala pedagogický rast pedagogických zamestnancov, využívala odbornú pomoc metodických orgánov pri dosahovaní jednotného postupu v oblasti riadenia výchovy a vzdelávania. Výkon štátnej správy v prvom stupni bol realizovaný v súlade so všeobecne záväznými právnymi predpismi. Výchovná poradkyňa v súčinnosti s poradenskými zariadeniami poskytovala odborný servis žiakom, ich rodičom aj pedagogickým zamestnancom. Škola sa zapájala do školských a mimoškolských aktivít významne ovplyvňujúcich ich výchovno-vzdelávaciu činnosť. Celkovú úroveň iŠkVP znížilo nerozpracovanie UO predmetu TŠV do jednotlivých ročníkov a nekomplexné zapracovanie NŠFG. Účinnosť vnútorného systému kontroly a hodnotenia obmedzilo nedôsledné prijímanie opatrení na odstránenie nedostatkov zistených hospitačnou činnosťou a nevykonávanie následnej kontroly zameranej na úroveň odstránenia zistených nedostatkov vo výchove a vzdelávaní. Nepriaznivý vplyv na celkovú klímu školy mali vzájomné vzťahy medzi učiteľmi a žiakmi, ktoré neposkytovali všetkým žiakom istotu a psychické bezpečie a obmedzená podpora žiakov v hľadaní a používaní efektívnych stratégií ich učenia sa vyplývajúca z malej miery poznania ich záujmov a potrieb.V oblasti podmienok výchovy a vzdelávania bolo výrazným pozitívom zabezpečenie personálnych podmienok, priestorových podmienok - odborných učební, telocviční a materiálno-technického vybavenia, čo vytváralo predpoklady na realizáciu cieľov a zámerov stanovených v ŠkVP. Škola nemala vytvorené bezbariérové prostredie. Školský poriadok bol vypracovaný v súlade so všeobecne záväznými právnymi predpismi. Žiaci s ním boli preukázateľne oboznámení, nie všetci však skutočne jeho obsah dostatočne poznali. Škola realizovala systematický monitoring týkajúci sa odhaľovania negatívnych prejavov správania sa žiakov. Organizácia vyučovania umožňovala rešpektovanie ich základných fyziologických a psycho-hygienických potrieb. Výlety a exkurzie sa realizovali s informovaným súhlasom zákonných zástupcov. K pozitívam vyučovania patrilo rozvíjanie pracovných návykov a zručností žiakov, zohľadňovanie vzdelávacích potrieb žiakov a účelné využívanie materiálnych prostriedkov vyučovacieho procesu. Pozitívom bolo tiež rozvíjanie poznávacích kompetencií žiakov, najmä v dôsledku sprístupňovania učiva zrozumiteľným spôsobom a zadávanie úloh zameraných na jeho aplikáciu. Zlepšenie v tejto oblasti si však vyžaduje úroveň rozvíjania vyšších myšlienkových pochodov žiakov. Pozornosť bola venovaná stimulovaniu komunikačných kompetencií, k pozitívam možno priradiť aj oblasť cieľov vyučovania. Obmedzený bol priestor na stimulovanie hodnotiacich a sebahodnotiacich kompetencií žiakov, ich občianskych a sociálnych kompetencií a kritického myslenia v kontexte vytvárania príležitostí na prezentovanie ich hodnotových postojov a názorov..."**Čiastkové hodnotenie inšpekcie:** Riadenie školy bolo na priemernej úrovni.Podmienky výchovy a vzdelávania boli na veľmi dobrej úrovni (=mimoriadna úroveň).Úroveň vyučovania a učenia bola na priemernej úrovni |
|  | **Údaje o priestorových a materiálno-technických podmienkach školy:**V priebehu šk. roka 2017/18 sme pokračovali v skvalitňovaní priestorov základnej školy a naďalej sme hľadali finančné prostriedky na technické vybavenie a modernizovanie školy. Učebňa informatiky bola doplnená modernejšou počítačovou technikou. Z prostriedkov školy boli vymenené svetelné zdroje v jedenástich učebniach prevažne na prvom poschodí a dvoch oddeleniach ŠKD. Obstarali sme aj didaktické pomôcky pre rôzne predmety na prvom aj druhom stupni. Väčšinu tried sme vybavili interaktívnymi tabuľami. Deti v školskom klube sa môžu zapájať do nových hier so stavebnicami kreatívnych aktivít. Do ŠKD sme zaobstarali nové stoly a stoličky. |
|  | **Údaje o finančnom a hmotnom zabezpečení výchovno-vzdelávacej činnosti školy (r. 2016):** |
|  | *1.* dotácie zo štátneho rozpočtu na žiakov - 584 495 € (normatívne) + 8 116 (nenormatívne) |
|  | *2.* príspevky na čiastočnú úhradu nákladov spojených s hmotným zabezpečením školy od rodičov alebo inej osoby, ktorá má voči žiakovi vyživovaciu povinnosť - 4 243 € |
|  | *3.* finančné prostriedkoch prijaté za vzdelávacie poukazy a spôsob ich použitia v členení podľa financovaných aktivít - 7 053 €, vyčerpané na vykrytie platov a odvodov. |
|  | *4.* finančné prostriedky získané od rodičov alebo zákonných zástupcov žiakov, právnických osôb alebo fyzických osôb a spôsob ich použitia v členení podľa finančných aktivít - 7 262,79 €. |
|  | *5.* iné finančné prostriedky získané podľa osobitných predpisov: - zber papiera - 1 214,40 €- nájmy - 2 998,33 € |
|  | **Cieľ, ktorý si škola určila v koncepčnom zámere rozvoja školy na príslušný školský rok, a vyhodnotenie jeho plnenia:**Cieľ afektívny, sociálno-morálny: "používame zázračné slová" - podarilo sa splniť, žiaci spolu s učiteľmi vytvárali triedne i školské spoločenstvo podporované aj aktivitami počas i po vyučovaní.Cieľ edukačný: podarilo sa vylepšiť výsledky v celoštátnom meraní Testovanie 5. Testovanie 9 dopadlo pre našich žiakov približne v pásme priemernej úspešnosti v rámci SR. Žiakov sme nasmerovali k zlepšeniu vzťahu k svojim úlohám a zodpovednosti za svoje výsledky. |
|  | **Oblasti, v ktorých škola dosahuje dobré výsledky, a oblasti, v ktorých sú nedostatky a treba úroveň výchovy a vzdelávania zlepšiť vrátane návrhov opatrení:**Počas celého školského roka sme sa snažili zapájať žiakov do rôznych olympiád, umeleckých, či športových súťaží - školských, okresných, krajských i celoslovenských. Učitelia rozvíjali ich schopnosti a talent na vyučovacích hodinách, na krúžkoch, cvičeniach zo slovenského jazyka a matematiky. Týmto spôsobom sme chceli pozornosť žiakov upriamiť na vzdelávacie, tvorivé, športové aktivity, a tak ich pripraviť na bezproblémový prechod na stredné školy. A takéto sú naše výsledky:Biologická olympiáda- kat.C okr. kolo: kraj.kolo: PaedDr. Kubíčková Ferech Adam 8.B 1. miesto 2.miesto Kinčíová Terézia úspešný reprezentantBiologická olympiáda- kat.E odbor zoológia okr. kolo: kraj.kolo: PaedDr. Kubíčková Lukačovič Ľuboš 7.A 1. miesto 2. miestoBiologická olympiáda- kat.D okr. kolo: Teoreticko-praktická časť:  Ďurišová Jana 6.B 3. miesto PaedDr. Kubíčková Chrvalová Katarína 6.B úspešný riešiteľ PaedDr. KubíčkováProjektová časť: Lukáčiková Zuzana 6.A 3. miesto PaedDr. Kubíčková Všetkovedko - všestranná vedomostná celoslovenská súťaž (žiaci získali titul Všetkovedko)  Biskorovajná Tamara 4.A Mgr. Silná Lukačovič Lukáš 5.A  Expert Geniality Show- všestranná vedomostná celoslovenská súťažĎurišová Janka (6.B)- expert, úspešná v dvoch zvolených témach – Mozgolamy a Tajomstvá prírodyTomášková Sára (6.A)- expert, úspešná v dvoch témach- Dejiny, udalosti, umenie a SvetobežníkĎuriš Peter (8.A) – expert, úspešný v jednej zvolenej téme – Svetobežník Ferech Adam(8.B) – expert, úspešný v jednej zvolenej téme – Tajomstvá prírodyKováč Marek (7.A) – expert, úspešný v jednej zvolenej téme – Tajomstvá prírodyGabriš Matej (7.B) - expert, úspešný v jednej zvolenej téme – Dejiny, udalosti, umenieŠikula Matúš (9.A) - expert, úspešný v jednej zvolenej téme – Do you speak English? Dejepisná olympiáda okr. kolo:  Jančovičová Petra 9.A úspešný riešiteľ PaedDr. Hipík„Vesmír očami detí“- výtvarná súťaž okr. kolo: celoslov. kolo Mgr. Galbová Smolková Timea 4.A 1. miesto 1. miesto„Malá krajina-veľké osobnosti“-celoslovenská výtvarná súťaž (Prievidza) Mgr. Matuškovičová Macejková Sofia 6.A 2. miesto„Galéria talentov“-celoslovenská výtvarná súťaž (Banská Bystrica) Mgr. Galbová Suchánová Timea 4.A 1. miesto„Neodíď nám rozprávočka“- medzinárodná výtvarná súťaž (Piešťany) Mgr. GalbováKnoblochová Viktória 4.A ocenená prácaMaľujte s Primalexom- celoslovenská výtvarná súťaž Tomaškovičová Kristína 4.B ocenená práca Mgr. Galbová„Ľudová pieseň“ – regionálna výtvarná súťaž (Trnavská župa) Mgr. Galbová Jankovič Samuel 4.A 1. miesto Biskorovajná Tamara 4.A ocenená prácaStroj na jednotky Ďurišová Jana (6.B) v tejto vedomostnej súťaži úspešne absolvovala úlohy zo slovenského, anglického jazyka a matematiky a obsadila 48. miesto z 3231 súťažiacich žiakov z celého Slovenska.Pytagoriáda okr. kolo: Úspešní riešitelia – Jurkas Tobias, Magnusová Hana, Uramová Viktória, Babčan Denis, Piešťanský David, Jančovičová Tamara, Lukačovič Lukáš, Valovičová Mária  Mladý záchranár- zmiešané družstvá okr. kolo: Mgr. BocánováFekete A., Suchá B., Homolová P., Machovič M. 1. miesto+postup do krajského kolaŠach okr. kolo: kraj. kolo: Jančovičová Petra 9. A 2. miesto 7.miesto  Mikroregión nad Holeškou- kvíz:Oravcová P., Damaškovičová E., Suchá B. (9.B) 3. miesto PaedDr. HipíkXXXIII. ročník Behu oslobodenia Chtelnice:Kategória 2009 a ml.: Bukovská K. (2.miesto) Kategória 2007-2008: Mrázová P. (1.miesto), Lukačovičová L. (3. miesto) Piešťanský R. (1. miesto), Damaškovič A. (2. miesto), Kopál M. (3. miesto)Kategória 2005-2006: Slivová K. (2. miesto), Tomášková S. (3. miesto) Kern P (1. miesto), Silný S. (2. miesto), Damaškovič F. (3. miesto) Kategória 2003-2004: Ilenčíková N. (2. miesto), Kováčová P. (3. miesto) Bocian S. (1. miesto), Machovič M. (2. miesto), Czanik M. (3. miesto)Malý futbal-najmladší žiaci 4. miesto v OK Mgr. Lukačovič, Mgr. CzakóPiešťanský A., Lukačovič P., Jankovič J., Damaškovič A., Piešťanský R., Bukovský D., Kopál M., Lukačovič R.Titul **„Úspešný reprezentant školy“** bol v tomto školskom roku udelený nasledovným deviatakom:Petra Jančovičová za úspešnú niekoľkoročnú reprezentáciu školy v okresných, krajských a celoslovenských kolách šachu a reprezentáciu školy v okresných kolách dejepisnej olympiády. |
|  |  |

Slabšia aktivita žiakov pri vyučovaní je vážny problém, ktorý učitelia riešia priebežne. stretávame sa s neplnením si úloh, nedôslednou prípravou žiakov na vyučovanie, ale naopak aj so svedomitou prácou žiakov, ktorí sú príkladom. Vo viacerých triedach je silná pasívna časť, ktorá poľavuje pri zvyšujúcej sa záťaži. Je potrebné konzultovať s rodičovskou verejnosťou dôležitosť domácej prípravy, ktorá výrazne zvyšuje schopnosť žiakov osvojovať si učivo a režim práce. Chýba tiež záujem rodičov žiakov, ktorí majú problémy so správaním a učením.